Valkoisen sirkuksen maailmancupin voittajille tarjotaan kisoissa palkinnoksi rahan lisäksi myös eläimiä. Esimerkiksi Levin pujottelukisan voittajille on annettu poro, jota pidetään Kittilässä ja voittajat pääsevät sitä joka vuosi kisan yhteydessä katsomaan.

Ranskan Val d´Iseressä tehtiin sama jo vuonna 2005. Silloin Lindsey Vonn tunnettiin vielä sukunimellä Kildow. Hän voitti kisan ja hänelle luvattiin palkinnoksi lehmä. Kun palkintojenjakojuhlallisuudet olivat ohi, ranskalaisjärjestäjät muuttivat palkintoa. Amerikkalaislaskijalle tarjottiin 5 000 dollaria lehmän sijaan. Vonn kieltäytyi.

